Document ID: /roh_data/filtered/fineweb-2-filterrobots_roh.jsonl.gz/48887

En Svizra vegn il martgà d'etanol liberalisà. Plinavant vegn il center da profit Alcosuisse da l'Administraziun d'alcohol federala vendida a privats. Alcosuisse acquista l'etanol criv en l'exteriur.
Il parlament ha approvà la lescha federala davart il vinars e suonda uschia a l’opiniun dal Cussegl federal. La lescha è ussa pronta per la votaziun finala. La lescha vertenta datescha dal 1932.
Monopol d'import antiquà
Il monopol d'import da la Confederaziun na sa laschia betg pli giustifitgar ord vista da la politica da sanadad. Latiers limiteschia quest monopol a moda exagerada la libertad d'interprendider. El era vegnì introducì il 1886 per cumbatter il diever excessiv d'alcohol cun blers pertschients.
RR novitads 12:00